Vniuersis presentes litteras inspecturis Andreas, dictus Vari,¹* ciuis jn Hulsby,² dyocesis Aboensis, salutem in Domino sempiternam. Recognosco per presentes, me reuerendo in Christo patri et domino, domino Hemingo, Dei gracia episcopo Aboensi, ac eius successoribus bona mea jn Forsby jn parrochie (ͻ: -a) Kumu,³ fundum videlicet⁴ infra villam, cum agris, pratis ac aliis quibuscunque, prope vel remote positis, que quidam dictus Bowe alias in eadem villa possiderat (ͻ: possederat), rithe et legittime dimis(s)isse et ad manus assignasse iure perpetuo possidenda, transferens in eundem dominum episcopum et eius successores plenum proprietatis, iuris et possessionis dominium, dicta bona quomodolibet ad placitum libere ordinanda, ablata mihi et heredibus meis omni facultate antedicta bona inposterum impetendj. Jn quorum euidenciam sigilla discretorum virorum dominj Hermani, curati jn Vlsby, Henrici Paskadagh et Arnichinj Øskæræ⁵ vna cum proprio presentibus sunt appensa. Datum Vlsby anno Dominj mcccl quinto,⁶ crastino Mathie apostoli.